ประกันรถเก่าเล็งออก กรมธรรม์คุ้มอุทกภัย
ประกันเล็งเพิ่มความคุ้มครองภัยจากน้ำท่วม ให้รถชั้น 2 และ 3 รับมือความเสี่ยงจากภัยธรรมชาติ
10 ส.ค. 2554

ประกันเล็งเพิ่มความคุ้มครองภัยจากน้ำท่วม ให้รถชั้น 2 และ 3 รับมือความเสี่ยงจากภัยธรรมชาติ
นายจีรพันธ์ อัศวะธนกุล นายกสมาคมประกันวินาศภัย เปิดเผยว่า มีบริษัทประกันภัยหลายแห่งกำลังศึกษาถึงความเป็นไปได้ในการเพิ่มความคุ้มครองเรื่องภัยจากน้ำท่วมในแบบประกันภัยรถยนต์ชั้น 2 และชั้น 3 พิเศษ เพื่อเพิ่มทางเลือกให้กับลูกค้ามากขึ้น หลังจากที่เริ่มเกิดภัยน้ำท่วมในไทยมากขึ้น
ขณะนี้มีเพียงประกันภัยรถยนต์ชั้น 1 เท่านั้นที่ให้ความคุ้มครองเรื่องภัยจากน้ำท่วม
นายจีรพันธ์ กล่าวว่า ภัยอื่นยังพอหลีกเลี่ยงได้ แต่ที่น่าเป็นห่วงคือภัยจากธรรมชาติ ซึ่งในส่วนของบ้านนั้นสมาคมได้ร่วมมือกับสำนักงานคณะกรรมการกำกับและส่งเสริมการประกอบธุรกิจประกัน ภัย (คปภ.) เพิ่มความคุ้มครองเรื่องภัยธรรมชาติอยู่
สำหรับรถยนต์นั้น บริษัทประกันหลายแห่งกำลังพิจารณากันอยู่ ซึ่งรูปแบบของกรมธรรม์นั้นยังไม่เปลี่ยนแปลง แต่เป็นการเพิ่มความคุ้มครองให้กับลูกค้ามากกว่า และอาจจะคิดเบี้ยประกันความเสี่ยงภัยเพิ่มเติม
นายนิค จันทรวิทุร กรรมการผู้จัดการ บริษัท เอเชียประกันภัย 1950 กล่าวว่า หากจะเพิ่มความคุ้มครองเรื่องภัยจากน้ำท่วมในประกันชั้น 2 และชั้น 3 พิเศษ ก็คงต้องเพิ่มเบี้ยพอสมควร ซึ่งลูกค้าอาจไม่สนใจหรือหันไปซื้อประกันชั้น 1 เลยก็ได้
อย่างไรก็ตาม หากมีลูกค้าสนใจซื้อในปริมาณที่มากพอ เบี้ยที่เพิ่มขึ้นก็อาจไม่เพิ่มมากนัก ซึ่งในส่วนของบริษัทยังไม่มีแผนในขณะนี้***สำหรับผลการดำเนินงานในปีที่ผ่านมามีเบี้ยประมาณ 1,150 ล้านบาท ใกล้เคียงกับปี 2552 ซึ่งเป็นไปตามแผนที่วางไว้จะในปี 2553 จะไม่มีการเติบโต เนื่องจากอยู่ระหว่างการปรับปรุงระบบบริหารจัดการภายใน แต่ในปี 2554 บริษัทพร้อมกลับมาธุรกิจอย่างเต็มตัวอีกครั้งและตั้งเป้าทำเบี้ยให้ได้ 1,3001,500 ล้านบาท ***นายนิค กล่าวว่า ในปีนี้บริษัทจะกลับมาทำตลาดเบี้ย พ.ร.บ. และประกันชั้น 1 อีกครั้ง หลังจากที่หลายบริษัทเลิกแข่งขันและหันกลับมาจ่ายค่านายหน้าตามปกติแล้ว นอกจากนี้จะมีการปรับเบี้ยประกันชั้น 1 ลง เพื่อให้แข่งขันได้และให้ได้จำนวนเพิ่มขึ้นพอสมควร แต่ต้องอยู่บนพื้นฐานไม่ขาดทุน เพราะที่ผ่านมาเบี้ยประกันชั้น 1 ของบริษัทจะอยู่ในอัตราที่สูง ทำให้มียอดขายน้อยและมีโอกาสขาดทุนได้***อย่างไรก็ตาม บริษัทยังมีแผนกระตุ้นตลาดในส่วนของประกันชั้น 3 พลัส อย่างต่อเนื่อง เพราะยังถือเป็นสินค้าหลักของบริษัท โดยมีประกันชั้น 3 พลัส แบบปกติที่ค่าเบี้ย 6,800 บาท ในสัดส่วนถึง 60% ขณะที่ประกันชั้น 3 พิเศษ บวก “กันชน” ที่เพิ่มความคุ้มครองรถเมื่อถูกรถคู่กรณีที่ไม่มีประกันภัยเฉี่ยวชน ค่าเบี้ย 3,333 มีสัดส่วน 30% ส่วนที่เหลือเป็นประกันชั้น 1 และประกัน พ.ร.บ.แต่ก็เป็นแนวทางที่น่าศึกษา เพราะรถยนต์เก่านั้นอาจจะไม่ถูกโจรกรรม แต่ก็จะประสบภัยน้ำท่วมเท่ารถใหม่